lv lv ro eu lv lv lv ro en lv lv lv lv lv lv lv lv lv lv lv lv lv lv lv lv es lv lv lv lv lv lv lv lv lv lv fr lv lv lv lv lv lv lv lv et lv lv lv lv lv lv lv lv cs lv lv en uz fi lv lv lv lv lv lv lv lv lv lv lv en et lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lt lv de lv lv lv lv lv lv lv lv lv lv lv lv lv lv eo lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en lv lv lv lv lv lv lv lv ru lv lv lv lv lv lv lv lv es lv lv lv lv lv lv lv lv lv lv fr lv lv lv lv lv lv lv lv et lv lv lv lv lv lv lv lv cs lv lv en uz fi lv lv lv lv lv lv lv lv lv lv lv ro eu lv lv lv ro en lv lv lv lv lv lv lv lv lv lv lv en en
Rīgas Centrālās bibliotēkas nolikums (PDF)
Apstiprināts Rīgas domē 26.07.2011., lēmums Nr. 141
1. Nolikums nosaka Rīgas Centrālās bibliotēkas (turpmāk – RCB) funkcijas, pienākumus, kompetenci, struktūru un darba organizāciju.
2. RCB ir Rīgas pilsētas pašvaldības iestāde, kas atrodas Rīgas domes Izglītības, kultūras un sporta departamenta (turpmāk – Departaments) pakļautībā. RCB ir Rīgas reģiona galvenās bibliotēkas statuss, tā darbojas kā administrējošs, koordinējošs un metodiskais centrs RCB struktūrvienībām – filiālbibliotēkām.
3. Rīgas dome izdod RCB lietošanas noteikumus un apstiprina maksu par RCB sniegtajiem maksas pakalpojumiem.
4. RCB akreditācija notiek atbilstoši Bibliotēku likumam un Ministru kabineta noteiktajai kārtībai.
5. RCB ir sava simbolika, zīmogs ar Rīgas pilsētas ģerboņa attēlu un RCB pilnu nosaukumu, kā arī noteikta parauga veidlapas.
II. RCB darbības mērķis, funkcijas, pienākumi un tiesības
7. RCB darbības mērķis ir kultūras vērtību saglabāšana un izplatīšana, nodrošinot bibliotekāro pakalpojumu pieejamību iedzīvotājiem Rīgas pilsētas administratīvajā teritorijā.
8. RCB ir šādas funkcijas:
8.1. universālā bibliotekārā pakalpojuma sniegšana;
8.2. Rīgas pilsētas kultūrpolitikas realizēšana Rīgas pilsētas administratīvajā teritorijā, pamatojoties uz RCB attīstības koncepciju;
8.3. RCB attīstības stratēģijas izstrāde un realizēšana saskaņā ar Rīgas pilsētas kultūras stratēģijā 2008.–2025.gadam noteiktajiem mērķiem un virzieniem.
9. RCB vispārīgie pienākumi un tiesības ir noteikti Bibliotēku likumā.
10. RCB ir šādi pienākumi:
10.1. veidot RCB katalogus un datubāzes, veikt bibliogrāfisko uzziņu, informācijas un novadpētniecības darbu;
10.2. nodrošināt depozītbibliotēkas darbību;
10.3. veikt RCB darba procesus atbilstoši starptautisko un nacionālo standartu prasībām bibliotēku nozarē;
10.4. sadarboties ar citām bibliotēkām;
10.4.¹ veikt vispārējās izglītības iestāžu bibliotēku metodisko pārraudzību un to darbības kvalitātes kontroli;
10.5. attīstīt RCB par izglītības, informācijas, kultūras un sabiedriskās saskarsmes centru, piesaistot jaunus RCB lietotājus;
10.6. organizēt bibliotēku, literatūru un lasīšanu popularizējošus pasākumus;
10.7. piedalīties sabiedrības integrācijas procesos Rīgā;
10.8. attīstīt partnerattiecības ar citām Departamenta pakļautībā esošajām iestādēm;
10.9. attīstīt un veicināt sadarbību ar citām kultūras, kultūrizglītojošām un sociālām institūcijām, nevalstiskajām organizācijām;
10.10.    izstrādāt un iesniegt priekšlikumus vietēja, reģionāla vai valsts mēroga normatīvo aktu pilnveidošanai bibliotekārā darba jautājumos;
10.11.    izstrādāt starptautisku projektu pieteikumus, piesaistīt finanšu līdzekļus no Eiropas Savienības un citiem struktūrfondiem, nodrošināt starptautisko projektu realizāciju;
10.12.    iesniegt pārskatus un atskaites par RCB darbu Departamentam un citām valsts un pašvaldības iestādēm normatīvajos aktos noteiktajā kārtībā, kā arī sniegt informāciju pašvaldības un valsts institūcijām atbilstoši savai kompetencei;
10.13.    saskaņā ar šo nolikumu un noslēgtajiem līgumiem pārvaldīt RCB valdījumā nodotos pašvaldības materiālos un finanšu resursus, rīkoties ar tiem apstiprinātā budžeta ietvaros, organizēt to racionālu apsaimniekošanu saskaņā ar normatīvajiem aktiem un atbilstoši savai kompetencei;
10.14. veikt citus pienākumus atbilstoši normatīvajiem aktiem, Rīgas domes lēmumiem un Departamenta rīkojumiem.
11. RCB ir šādas tiesības:
11.1. normatīvajos aktos noteiktajos gadījumos pieprasīt un saņemt no valsts un Rīgas pilsētas pašvaldības institūcijām, citām pašvaldības iestādēm, komercsabiedrībām, nevalstiskajām organizācijām un privātpersonām nepieciešamo informāciju RCB kompetencē esošo jautājumu risināšanai;
11.2. iesniegt Departamentam priekšlikumus par RCB attīstības jautājumiem;
11.3. pieaicināt citu institūciju pilnvarotos pārstāvjus un privātpersonas, risinot profesionālās darbības jautājumus;
11.4. noteikt kavējuma naudu un saņemt zaudējumu atlīdzību normatīvajos aktos noteiktajā kārtībā un apmērā;
11.5. izmantot citas normatīvajos aktos noteiktās tiesības.
III. RCB struktūra un amatpersonu kompetence
12. RCB vada RCB direktors, kuru ieceļ amatā un atbrīvo no amata Rīgas dome normatīvajos aktos noteiktajā kārtībā. Darba līgumu ar RCB direktoru slēdz Departamenta direktors.
13.1. vada, organizē un plāno RCB darbu, ir personīgi atbildīgs par tās darbību un uzdevumu izpildi;
13.2. pieņem lēmumu par RCB struktūrvienību – filiālbibliotēku izveidošanu vai likvidāciju, iepriekš to saskaņojot ar Departamentu;
13.3. nosaka RCB struktūru un apstiprina struktūrvienību reglamentus;
13.4. pieņem darbā un atlaiž no darba RCB darbiniekus atbilstoši Departamentā saskaņotajam amatu un algu sarakstam, nosaka darbinieku amata pienākumus, kompetenci un atbildību, izvirza darbiniekus apbalvošanai;
13.5. atbilstoši savai kompetencei pieņem lēmumus un izdod rīkojumus par RCB darbības jautājumiem, kuri ir saistoši RCB darbiniekiem;
13.6. pārstāv RCB valsts, pašvaldības un nevalstiskajās institūcijās, kā arī visu līmeņu tiesās;
13.7. plāno un organizē RCB darbību un kontrolē noteikto uzdevumu izpildi, nodrošina iekšējās kontroles sistēmas ieviešanu un darbību, tās efektivitātes kontroli un pilnveidošanu;
13.8. izstrādā RCB funkciju un pienākumu izpildei nepieciešamos darbības plānus un budžeta projektus, organizē apstiprināto plānu un budžeta izpildi;
13.9. nodrošina jaunu informācijas un komunikācijas tehnoloģiju ieviešanu un attīstību RCB;
13.10.    atbilstoši savai kompetencei slēdz privāttiesiskus līgumus normatīvajos aktos noteiktajā kārtībā;
13.11.    rīkojas ar RCB nodoto mantu un finanšu līdzekļiem, nodrošina materiālo vērtību saglabāšanu un finanšu racionālu un tiesisku izmantošanu paredzētajiem mērķiem;
13.12.    iesniedz pārskatus Departamentam par RCB darbu;
13.13.    organizē un nodrošina lietvedības, budžeta tāmes izpildi, personāla un statistikas uzskaiti atbilstoši spēkā esošajiem normatīvajiem aktiem;
13.14.    veic citus pienākumus atbilstoši šim Nolikumam, darba līgumam un  normatīvo aktu prasībām.
14. RCB direktoram ir vietnieki, kuru kompetenci nosaka RCB direktors.
15. Citu darbinieku tiesības un pienākumi noteikti Darba likumā, citos normatīvajos aktos, darba kārtības noteikumos, darba līgumos un amatu aprakstos.
IV. RCB darbības tiesiskuma nodrošināšana, administratīvo aktu un faktiskās rīcības apstrīdēšana
16. RCB darbības tiesiskumu nodrošina RCB direktors.
17. RCB darbinieku faktisko rīcību privātpersonas var apstrīdēt RCB direktoram.
18. RCB direktora izdotos administratīvos aktus un faktisko rīcību privātpersona var apstrīdēt Departamenta direktoram.
V. RCB iekšējo normatīvo aktu pieņemšanas kārtība
19. RCB patstāvīgi izstrādā RCB iekšējos normatīvos aktus.
20. RCB iekšējos normatīvos aktus izdod RCB direktors bez saskaņošanas ar Departamentu, izņemot normatīvajos aktos noteiktos gadījumus.
VI. Finansēšanas avoti un kārtība
21. RCB ir šādi finansēšanas avoti:
21.1. pašvaldības budžeta līdzekļi;
21.2. valsts budžeta līdzekļi;
21.3. papildu finanšu līdzekļi.
22. No valsts budžeta līdzekļiem tiek finansēta atsevišķu RCB funkciju nodrošināšana.
23. No pašvaldības budžeta līdzekļiem tiek nodrošināta RCB uzturēšanas un saimniecisko izdevumu segšana un personāla darba samaksa.
24. RCB var saņemt papildu finanšu līdzekļus:
24.1. no telpu iznomāšanas;
24.2. no projektu un programmu realizācijas ieņēmumiem;
24.3. sniedzot maksas pakalpojumus, kas apstiprināti normatīvajos aktos noteiktajā kārtībā.
25. Papildu finanšu līdzekļi izmantojami normatīvajos aktos noteiktajiem mērķiem un noteiktajā kārtībā.
26. RCB finanšu līdzekļu aprite ir centralizēta. RCB finanšu plānošanas procesu un budžeta izpildes administrēšanu nodrošina Departamenta Finanšu pārvalde.
27. Atzīt par spēku zaudējušu Rīgas domes 2003.gada 16.septembra nolikumu Nr.80 „Rīgas pilsētas Centrālās bibliotēkas nolikums”.
Informācija par izmaiņām bibliotēku darba laikā, kontaktinformācijā un citi aktuāli jautājumi
P, O, T, C, Pk: 9.00–20.00
Kontakti un darba laiks >>
Norādiet mēnesi oktobris 2022  (9) septembris 2022  (50) augusts 2022  (33) jūlijs 2022  (22) jūnijs 2022  (29) maijs 2022  (52) aprīlis 2022  (36) marts 2022  (32) februāris 2022  (17) janvāris 2022  (16) decembris 2021  (20) novembris 2021  (20) oktobris 2021  (20) septembris 2021  (35) augusts 2021  (24) jūlijs 2021  (24) jūnijs 2021  (24) maijs 2021  (22) aprīlis 2021  (17) marts 2021  (22) februāris 2021  (12) janvāris 2021  (20) decembris 2020  (24) novembris 2020  (27) oktobris 2020  (24) septembris 2020  (17) augusts 2020  (18) jūlijs 2020  (9) jūnijs 2020  (20) maijs 2020  (16) aprīlis 2020  (37) marts 2020  (27) februāris 2020  (34) janvāris 2020  (24) decembris 2019  (23) novembris 2019  (31) oktobris 2019  (34) septembris 2019  (23) augusts 2019  (20) jūlijs 2019  (18) jūnijs 2019  (24) maijs 2019  (26) aprīlis 2019  (38) marts 2019  (28) februāris 2019  (27) janvāris 2019  (18) decembris 2018  (21) novembris 2018  (28) oktobris 2018  (32) septembris 2018  (30) augusts 2018  (22) jūlijs 2018  (9) jūnijs 2018  (23) maijs 2018  (35) aprīlis 2018  (32) marts 2018  (29) februāris 2018  (22) janvāris 2018  (26) decembris 2017  (28) novembris 2017  (30) oktobris 2017  (35) septembris 2017  (22) augusts 2017  (17) jūlijs 2017  (9) jūnijs 2017  (12) maijs 2017  (34) aprīlis 2017  (29) marts 2017  (25) februāris 2017  (27) janvāris 2017  (15) decembris 2016  (13) novembris 2016  (10)
Kā kļūt par lietotāju
Kontaktinformācija un darba laiks
Eiropas Savienības informācijas punkts
Rīgas Centrālās bibliotēkas izdevumi
Ēka Brīvības gatvē 206
Mans stāsts par Rīgu
Šī vietne izmanto sīkdatnes, lai uzlabotu jūsu pieredzi pārlūkojot šo mājaslapu lasīt vairāk. Sapratu
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.